Iñaki Azkuna

Iñaki Azkuna Urreta (Durango, Bizkaia, 1943ko otsailaren 14a - Bilbo, Bizkaia, 2014ko martxoaren 20a) euskal herritar politikari jelkidea eta Bilboko alkatea izan zen.

 Biografia laburra 
Durangoko familia euskaldun batean jaioa izan arren, ez zekien euskaraz; Azkuna askotan kexatu zen frankismoaren eraginez galdu zuela ama hizkuntza, beste askok bezala.«Iñaki Azkuna, Durangon euskarari eutsi ez ziotenen adibide», Euskal Herriko Ahotsak.

Medikuntza eta Kirurgia ikasi zuen Salamancako Unibertsitatean, eta lizentziatura 1966. urtean lortu. Bost urte geroago doktoretza amaitu zuen. 1973. urtetik aurrera, medikuntza fisiko eta erradiologiako irakasle izan zen Euskal Herriko Unibertsitatean. Urte berean, Gurutzetako Ospitaleko mediku bihurtu zen.

1981ean Gurutzetako Ospitaleko lehendakari izendatu zuten. Eta bost urte beranduago, 1986. urtean Gurutzetako Ospitaleko erradiologiako zerbitzuaren buru. 1999tik Bilboko alkatea izan zen, 2014an hil zen arte. Bere agintaldiak, Bilboren berritzea indar gehiagorekin egin den urteekin bat egin du.

2012ko irailaren 14an, Azkunaren emaztea hil zen. 2013ko urtarrilean, Munduko Alkate saria eman zion City Mayors Fundazioak, Bilbo eraldatzeagatik.

2014ko otsailaren 22an, jatetxe batean otordua egiten ari zela kordea galdu zuen, eta ospitalera eraman zuten. Martxoaren 20an minbiziak hil zuen.

 Emaitzak udal hauteskundeetan 
+ Bilboko udala Urtea botoak botoen %a zinegotziak 1999ko udal hauteskundeak 58.772 %31,48 9 (29tik) 2003ko udal hauteskundeak 82.176 %41,79 12 (29tik) 2007ko udal hauteskundeak 64.881 %41,90 13 (29tik) 2011ko udal hauteskundeak 74.376 %44,16 15 (29tik)

 Kargu politikoak 
 1982: Eusko Jaurlaritzako ospitaleen burua.
 1983-1987: Osakidetzako zuzendaria.
 1991-1999: Eusko Jaurlaritzako Osasun Sailburua.
 1999-2014: Bilboko alkatea.

 Kondekorazioak 
 Frantziako Ohorezko Legioaren Ordenako ofiziala
 Espainiako Osasunaren Ordena Zibileko Gurutze Handia

 Erreferentziak 

 Ikus, gainera 
 Bilboko alkateen zerrenda

 Kanpo estekak 
  Azkunaren biografia Bilboko udalaren webgunean.

Kategoria:Bizkaiko medikuak
Kategoria:Bizkaiko politikariak
Kategoria:Bilboko alkateak
Kategoria:Jelkideak
Kategoria:Eusko Jaurlaritzako Sailburu ohiak
Kategoria:Ohorezko Legioko ofizialak
Kategoria:Durangarrak
Kategoria:Salamancako Unibertsitateko ikasleak
Kategoria:Kardiologoak
Kategoria:Bilbotarrak
Kategoria:Bilbon hildakoak
Kategoria:Prostatako minbiziaren ondorioz hildakoak